burgasdotpro/wikipedia huggingface dataset:
Svätá Barbora

Svätá Barbora (v origináli gr. Βαρβάρα; , , ) (* 3. storočie, Nikomédia, dnes Izmid – † okolo 303 – 313, Nikomédia) bola šľachtičná z Malej Ázie, neskôr mučenica a svätica.
Vzhľadom na to, že o živote svätej Barbory niet historických záznamov, sú údaje o jej živote založené iba na legendách. Podľa nich sa narodila bohatému pohanskému šľachticovi Dioskorovi. Ten, aby ju ochránil pred kresťanskými vplyvmi ako aj nápadníkmi, dal pre ňu postaviť vežu, do ktorej ju uväznil. Barbora sa aj napriek tomu stala kresťankou, keď ju v otcovej neprítomnosti tajne pokrstil kňaz prestrojený za lekára. Aby dokázala svoju vieru v Krista, dala vo veži murárom vysekať k dvom existujúcim oknám ešte jedno, tak aby jej navždy symbolizovali najsvätejšiu Trojicu.
Otec sa po príchode veľmi rozhneval a chcel ju zabiť. Barbore sa podarilo ujsť do lesa, kde sa pred ňou zázračne otvorila skala, ktorá sa stala jej úkrytom. Vďaka zrade istého pastiera ju však otec chytil a vydal úradom. Dostala sa pred sudcu Marciana, ktorý po márnom prehováraní, aby sa svojej viery zriekla, dal Barboru mučiť. Podstúpila rôzne muky; pri bičovaní bola prítomná dievčina menom Juliana, ktorá sa zo solidárnosti tiež prihlásila ku kresťanstvu. Barborino martýrium ukončila až poprava sťatím. Podľa legendy bol jej katom vlastný otec, ktorý zahynul okamžite po vykonaní rozsudku (údajne ho zabil blesk). Tesne pred popravou prosila Barbora Krista, aby všetci, ktorí si pripomínajú jej utrpenie, boli ušetrení od smrteľných múk. Jej prosba bola vyslyšaná.
Podľa jednej tradície sa Barborine ostatky okolo roku 1000 dostali do Benátok, kde boli uložené v Bazilike svätého Marka; neskôr boli prenesené do kláštora svätého Jána Evanjelistu na ostrov Torcello v Benátskej lagúne.
Podľa inej tradície sa jej ostatky dostali najprv do Konštantínopola a odtiaľ sa neskôr dostali do Kyjeva, kam ich so sebou doviezla Barbora, dcéra byzantského cisára Alexia Komnena, ktorá sa vydala za kyjevské veľkoknieža Michala Svjatopolka. Tam boli uložené najprv v chráme sv. Michala, dnes sa nachádzajú vo Vladimírskom katedrálnom chráme (sobore). 
O tom, že ide o mimoriadne populárnu a obľúbenú sväticu svedčí viacero jej zasvätených kostolov (na Slovensku napr. v Žiline, v Bytči, v Banskej Bystrici; v Česku je veľmi známou sakrálnou stavbou Chrám svätej Barbory v Kutnej Hore). Je rovnako častým námetom výtvarných diel (medzi najznámejšie patrí Raffaelov obraz "Sixtínska Madona"; jej podobizeň stvárnili tiež Lucas Cranach starší, Hans Holbein starší, Tintoretto a ďalší). Podľa ikonografických zvyklostí ju zobrazovali v dlhom prepásanom šate s plášťom alebo v dobovom odeve so všeobecnými atribútmi knihou, krížom, martýrskou palmou a mečom. Jej najcharakteristickejšími atribútmi sú veža a kalich s hostiou.
Svätá Barbora patrí do skupiny štrnástich pomocníkov v núdzi a spolu so svätou Katarínou Alexandrijskou, svätou Dorotou a svätou Margitou tvorí skupinu štyroch veľkých panien.
V gréckokatolíckej cirkvi je uctievaná ako veľkomučenica, jej sviatok (4. decembra) má stupeň šestiričného (malého) sviatku s malým slávoslovím. Na ikonách býva zobrazovaná spravidla s krížom v ruke.
Húfnica

Húfnica je druh dela, určený predovšetkým na ničenie plošných cieľov a živej sily.
Na rozdiel od kanónu väčšinou strieľa obvykle nepriamou paľbou a hornou skupinou uhlov (nad 45°) a dĺžka hlavne býva najčastejšie do 20 kalibrov, niekedy až do 40 kalibrov, vzácne aj viac.
Používa obvykle delené strelivo (delené náboje), pri ktorom sa strela a nábojka nabíja osobitne. Oddelená nábojka umožňuje jednoduchú zmenu veľkosti výmetnej náplne (množstva strelného prachu v nábojke) a tým aj zmenu počiatočnej rýchlosti strely (300 až 600 m/s), čo zasa umožňuje efektívne meniť dostrel pri nepriamej streľbe.
História.
Pojem húfnica pochádza z českého jazyka a rozšírili ho husiti. Názov "húfnica" vznikol podľa toho, že bola určená na nepresnú streľbu "do húfov". Bola kratšia ako tarasnica alebo bombarda ale s väčším kalibrom, až do 30 cm. Od dlhšej tarasnice však bola pomerne účinnejšia, pretože mala zúženú prachovú komoru.
Súčasnosť.
V súčasnosti sa presnosť húfnic veľmi zmenila a v niektorých prípadoch už nemožno hovoriť o nepresnej streľbe. Napríklad pri použití digitálneho systému riadenia streľby (skratkou TAD, z angl. Towed Artillery Digitization) a muníciou XM982 Excalibur, ktorá je vybavená pomocným raketovým motorom a družicovým navádzaním možno strieľať až na vzdialenosť 40 km s kruhovou odchýlkou do 10 m.
V súčasnej armáde sa húfnice delia na samohybné a ťažné/ťahané.
Vorbis

Vorbis je slobodný stratový kompresný formát pre audio, vyvinutý nadáciou Xiph.Org. Jeho účelom je nahradiť formát MP3. Zvyčajne je používaný v spojení s kontajnerom Ogg, Matroska alebo WebM.
libvorbis je softvérová referenčná implementácia (kodek) formátu Vorbis.
Špecifikácia formátu Vorbis bola vydaná v máji 2000. Stabilná verzia (1.0) referenčného softvéru libvorbis bola vydaná 19. júla 2002. Formát Vorbis bol zmrazený v máji 2000, čo znamená, že všetky súbory vytvorené podľa zverejnenej špecifikácie budú prehrávateľné všetkými budúcimi prehrávačmi dodržujúcimi špecifikáciu.
Chris Montgomery, neskorší zakladateľ nadácie Xiph.Org, vyvíjal slobodný formát audio kompresie už od roku 1993. Intenzívny vývoj formátu Vorbis začal po septembri 1998, kedy bol zverejnený líst z organizácie Fraunhofer Society, že sa chystajú vyžadovať licenčné poplatky za formát MP3. Projekt Vorbis začal ako jedna zo súčastí projektu Ogg (ktorý bol vtedy označovaný ako multimediálny projekt OggSquish). K projektu sa postupne pridalo množstvo ďalších vývojárov.
Vývoj referenčnej implementácie libvorbis neustále pokračuje a jej posledná verzia je 1.3.6 z jula 2020.
Vávu

Vávu (angl. "Vaavu") je atol na Maldivách. Hlavné mesto atolu je Felidú. Skladá sa z 19 ostrovov, z toho 5 je obývaných. Počet obyvateľov je 2 177. Atol riadi Ali Rasheed Abdul Rahman. Tento administratívny atol sa rozkladá na atole Felidhe (nazývaný tiež Vávu) a na juhu malého atola (a zároveň jediného ostrova) Vattaru.
Anwar as-Sádát

Anwar as-Sádát (; * 25. december 1918† 6. október 1981) bol egyptský vojak a prezident. Bol tretím prezidentom Egypta od roku 1970 až po atentát v 1981.
Životopis.
Sádát sa narodil 25. decembra 1918 v chudobnej rodine v dedinke Mít Abú al-Kúm v guvernoráte al-Minúfíja v Egypte. Bol jedným z 13 bratov a sestier. Jeho otec bol egyptskej národnosti, jeho matka pochádzala zo Sudánu. Študoval na Kráľovskej vojenskej akadémii v Káhire. Vstúpil do egyptskej armády s hodnosťou poručíka a bol vyslaný do Sudánu. Tam sa stretol s Džamálom Násirom a spolu s ďalšími dôstojníkmi sformovali revolučnú skupinu slobodných dôstojníkov. Táto skupina bola tajná, namierená proti monarchii a Veľkej Británii a za oslobodenie Egyptu spod britskej kontroly.
Počas druhej svetovej vojny bol uväznený Britmi pre jeho pokusy získať pomoc od mocností Osi pri odstránení britských vojsk. Zúčastnil sa na puči proti kráľovi Fárúkovi I. v roku 1952. Keď prepukla revolúcia, dostal rozkaz prebrať kontrolu nad rádiovým vysielaním a vyhlásiť prepuknutie revolúcie Egypťanom.
V roku 1964, potom, čo mal viaceré významné funkcie v egyptskej vláde sa stal viceprezidentom Egypta. Túto pozíciu zastával do roku 1966 a druhýkrát od 1969 do roku 1970.
Sádát sa stal prezidentom Egypta 15. októbra 1970.
V roku 1971 Sádát súhlasil s mierovými podmienkami vyjednávača OSN Gunnara Jarringa, ktoré predpokladali mier s Izraelom pri podmienke, že hranice Izraelu budú vrátené do pôvodných spred vojny. Táto mierová iniciatíva nakoniec zlyhala, pretože ani Izrael, ani Spojené štáty neakceptovali podmienky v liste.
6. októbra 1973 sa začala Jomkipurská vojna, rozpútal ju Sádát, ktorý spolu so Sýriou nečakane zaútočili na Izrael. Počas nasledujúcich prvých dní vojny sa Egyptským vojskám podarilo dobyť Sinajský polostrov, ktorý obsadil Izrael počas šesťdňovej vojny. Bolo to len dočasne, 22. októbra tretia divízia Izraelskej armády prekročili Suezský kanál a obkľúčili egyptské vojská.
19. novembra 1977 sa stal Sádát prvým arabským politikom, ktorý šiel oficiálne navštíviť Izrael. Stretol sa predsedom izraelskej vlády Menachemom Beginom a spolu diskutovali o prípadnom ukončení arabsko-izraelského konfliktu. Toto nadviazanie diplomatických stykov s Izraelom ostatné arabské štáty odsúdili. V septembri 1978 prijal Sádát pozvanie na rokovania v Camp Davide a spolu s prezidentom USA Jimmym Carterom a Menachemom Beginom tu podpísali dohodu. Tento krok ostro odsúdili arabské štáty a Liga arabských štátov suspendovala členstvo Egypta.
6. októbra 1981 sa Sádát stal počas slávnostnej vojenskej prehliadky obeťou atentátu. Keď popri jeho tribúne prechádzal konvoj vojenských nákladiakov, z jedného z nich vyskákalo ozbrojené komando, ktorého členovia na tribúnu spustili streľbu. Okrem Sádáta pri útoku zahynulo aj 11 ďalších ľudí, vrátane kubánskeho veľvyslanca, Ománskeho generála, či biskupa koptskej ortodoxnej cirkvi. Atentát spáchala skupina nábožensky motivovaných armádnych dôstojníkov, ktorý radikálne nesúhlasili so Sádátovou zmierovacou politikou voči Izraelu, ktorú vnímali ako zradu voči islamu.
Lobotómia

Lobotómia alebo leukotómia bol neurochirurgický zákrok, pri ktorom sa operačne preruší nervové spojenie medzi kôrou čelových lalokov a zvyškom mozgu.
Dejiny.
Zákrok navrhol v roku 1935 portugalský neurológ António Egas Moniz na liečbu niektorých psychiatrických stavov. Postup sa najprv nestretol s pozitívnym prijatím lekárskej komunity, neskôr však lobotómii podrobili desiatky tisíc pacientov v mnohých krajinách. Od polovice 40. rokov 20. storočia sa objavila odborná kritika zákroku, pre často nepresné indikácie a kontraindikácie, ako aj metódy jeho vykonávania, ktoré boli považované v mnohých ohľadoch za pomerne hrubé a nebezpečné. V roku 1949 získal A. E. Moniz Nobelovu cenu za medicínu. V 50. až 70. rokoch 20. storočia sa zákrok prestal vykonávať.
Postupimská konferencia

Postupimská konferencia (kódové meno "Terminal") bola konferencia, ktorá sa konala v nemeckom meste Postupim (neďaleko Berlína) od 17. júla do 2. augusta 1945. Zúčastnila sa jej takzvaná „Veľká trojka“: Josif Stalin za ZSSR, Harry Truman za Spojené štáty a Winston Churchill za Spojené kráľovstvo (v priebehu konferencie však bol po prehraných domácich voľbách nahradený Clementom Attleem). Predmetom konferencie bola povojnová správa Nemecka, ktoré pred deviatimi týždňami kapitulovalo, usporiadanie a rekonštrukcia vojnou zničenej Európy.
Výsledky konferencie.
Postupimská dohoda.
Hlavným výsledkom konferencie bola tzv. Postupimská dohoda, v ktorej boli stanovené nasledujúce závery:
Postupimská deklarácia.
Druhou časťou ujednania bola tzv. Postupimská deklarácia, ktorá vyzývala Japonsko na kapituláciu. Deklaráciu podpísali 26. júla americký prezident Harry Truman, britský premiér Winston Churchill a čínsky vodca Ťiang Ťie-š’ (Čankajšek) (ZSSR v tom čase nebol s Japonskom vo vojnovom stave). V deklarácii sa stanovili podmienky pre prípadnú japonskú kapituláciu a Japonsku jeho nepriatelia hrozili úplným zničením, pokiaľ nekapituluje.
Ďalšie témy.
V priebehu konferencie sa Truman Stalinovi v krátkosti zmienil o „mocnej novej zbrani“; Stalin (ktorý bol o americkej jadrovej zbrani informovaný) použitie ľubovoľnej zbrane, ktorá by skrátila vojnu, podporoval. Stalin si však zrejme plnú silu a funkčnosť atómovej bomby nevedel predstaviť.
Pražská jar (festival)

Pražská jar je medzinárodný hudobný festival vážnej hudby. Je pravidelnou prehliadkou vynikajúcich svetových umelcov, symfonických orchestrov a komorných telies. Uskutočňuje sa každoročne v Prahe od 12. mája (výročie úmrtia Bedřicha Smetanu) do 4. júna. Od svojho vzniku je reprezentatívnou prehliadkou svetovej hudobnej kultúry a jej najnovších trendov.
Dejiny.
Prvý ročník sa konal v roku 1946 pod záštitou prezidenta republiky Edvarda Beneša pri príležitosti 50. výročia založenia Českej filharmónie. Organizačný výbor bol zostavený z významných osobností českej hudby. 
Na pražských festivalových pódiách prijímali nadšené ovácie Karel Ančerl, Leonard Bernstein, Sir Adrian Boult, Rudolf Firkušný, Jaroslav Krombholc, Rafael Kubelík, Moura Lympany, Jevgenij Mravinskij, Charles Munch, Ginette Neveu, Jarmila Novotná, Lev Oborin, David Oistrach, Jan Panenka a ďalší.
Od roku 1952 sa festival vždy začína cyklom symfonických básní "Má vlast" Bedřicha Smetanu a končí "Deviatou symfóniou" Ludwiga van Beethovena.
Súčasnosť.
Festival vždy pripomína významné hudobné výročia uvádzaním výberu skladieb jubilujúcich autorov a svetové i české premiéry súdobých skladateľov. Na koncertné vystúpenia sú pozývaní umelci a orchestre špičkových kvalít.
Festival Pražská jar sa aj stará o mladých interpretov. Rovnomenná súťaž bola založená rok po vzniku festivalu a koná sa každoročne v rôznych nástrojových odboroch pred začiatkom koncertného programu festivalu.
Okrem vážnej hudby býva v programe festivalu v posledných rokoch vždy aj niekoľko koncertov jazzovej hudby.
Externé odkazy.
Program festivalu
Štiavničanka

Štiavničanka je potok na dolnom Liptove, na území okresu Ružomberok. Je to ľavostranný prítok Váhu, meria 9,1 km a je tokom III. rádu. Na hornom toku preteká Zemianskou dolinou.
Prameň.
Pramení v Nízkych Tatrách na južnom svahu Príslopu (1 104,3 m n. m.) v nadmorskej výške približne 925 m n. m.
Smer toku.
Od prameňa až k obci Liptovská Štiavnica tečie smerom na sever, obcou preteká severozápadným smerom. Za obcou (pri miestnom poľnohospodárskom družstve) sa stáča, k obci Štiavnička pokračuje smerom na sever, pričom za touto obcou vytvára oblúk ohnutý na západ a napokon tečie na krátkom úseku znovu na sever.
Ústie.
Do Váhu sa vlieva na východnom okraji mesta Ružomberok v nadmorskej výške cca 482 m n. m.
Klinová kosť

Klinová kosť () patrí medzi kosti lebky a tvorí stred lebečnej bázy. Osifikuje chondrogénne.
&lt;br&gt;Tvoria ju tieto základné časti:
Bôrová voda

Bôrová voda (alebo tiež Borová voda) je potok na hornej Orave, v južnej časti okresu Tvrdošín. Je to ľavostranný prítok Studeného potoka, meria 6,4 km a je tokom V. rádu. 
Prameň.
Pramení v Západných Tatrách, v časti Sivý vrch, na severnom svahu Bielej skaly (1 316,2 m n. m.) v nadmorskej výške približne 1 220 m n. m.
Opis toku.
Od prameňa tečie prevažne na sever, na hornom toku tečie po hranici medzi geomorfologickými celkami Tatry na východe a Chočské vrchy na západe, zľava priberá prítok od horárne Biela skala, sprava prítok spod Pálenice (1 046,6 m n. m.) a vstupuje do Podtatranskej brázdy (podcelok Zuberecká brázda), kde vytvára oblúk prehnutý na západ. Následne postupne priberá ľavostranný prítok z východného svahu Beskydu (947,0 m n. m.), pravostranný z východného svahu Pálenice, ľavostranný Vajdovský potok a dva krátke pravostranné prítoky z oblasti Palošovky. Ďalej preteká okrajom intravilánu obce Zuberec, kde z pravej strany priberá svoj najvýznamnejší prítok Sivý potok a z ľavej strany Milotínku. Medzi obcami Zuberec a Habovka ústi v nadmorskej výške cca 731 m n. m. do Studeného potoka.
Telo klinovej kosti

Telo klinovej kosti (lat. "corpus ossis sphenoidalis") tvorí centrálnu časť klinovej kosti. Je časťou lebečnej bázy a je uložené pred telom záhlavnej kosti. Má tvar nepravidelného kvádra, ktorý je zadnou plochou spojený synchondrózou s telom záhlavnej kosti. Synchondróza sa okolo 20-ho roku života mení na synostózu.
Z bočných strán tela odstupujú veľké krídla, z hornej prednej strany malé krídla a zo zadnej dolnej strany krídlové výbežky klinovej kosti.
Na prednej a dolnej ploche tela v strednej čiare prebieha lamela, ktorá sa vpredu spája s nosnou priehradkou (tu sa nazýva "crista sphenoidalis"), na dolnej strane na ňu nasadá radličná kosť (tu sa nazýva "rostrum sphenoidale").
Sivý potok (prítok Bôrovej vody)

Sivý potok je potok na hornej Orave, v južnej časti okresu Tvrdošín. Je to pravostranný prítok Bôrovej vody, meria 6,1 km a je tokom VI. rádu.
Pramení v Západných Tatrách, v časti Sivý vrch, na severozápadnom svahu Radových skál (1 556,8 m n. m.) v nadmorskej výške cca 1 410 m n. m. Na hornom toku tečie na sever, sprava priberá krátky prítok zo severného svahu Radových skál a preteká bralnatou Sivou dolinou. V doline priberá sprava najprv prítok z lokality Sivé, tečie územím prírodnej rezervácie Úplazíky, opäť sprava priberá Suchý potok a potom aj prítok z juhozápadného svahu Ostrého grúňa (1 216,4 m n. m.). Následne vstupuje do geomorfologického celku Podtatranská brázda, do podcelku Zuberská brázda, kde priberá z pravej strany prítok zo severozápadného svahu Ostrého grúňa a tiež Števkovský potok. Napokon sa stáča na západ a preteká okrajom obce Zuberec, kde sa v nadmorskej výške približne 753 m n. m. vlieva do Bôrovej vody.
Darovanie krvi

Darovanie krvi je činnosť, počas ktorej je darcovi krvi odobraná krv pre medicínske účely – najčastejšie pre krvnú transfúziu.
Typy a miesta odberov.
Odber krvi od dobrovoľných darcov je uskutočňovaný v transfúznych staniciach a iných zdravotníckych zariadeniach. Počas jedného odberu je väčšinou darované 450 ml krvi. Môžu byť tiež odobrané iba vybrané krvné zložky (krvná plazma, krvné doštičky, biele krvinky). Krv môže byť darovaná za úplatu alebo zdarma (tzv. „bezpríspevkový odber“).
Ocenenie bezpríspevkových darcov.
Na Slovensku je bezpríspevkové darovanie krvi oceňované Slovenským Červeným krížom, ktorý udeľuje "Plakety prof. MUDr. J. Janského" a Medailu prof. MUDr. Jána Kňazovického.
Blatná (prítok Studeného potoka)

Blatná je potok na hornej Orave, na území okresu Tvrdošín. Je to pravostranný prítok Studeného potoka, meria 8,4 km a je tokom V. rádu.
Prameň.
Preteká geomorfologickým celkom Podtatranská brázda, podcelkom Zuberská brázda, kde aj pramení v oblasti sedla Bôrik (940 m n. m.), na južnom svahu Skorušiny (1 313,8 m n. m.) v nadmorskej výške približne 935 m n. m.
Opis toku.
Od prameňa tečie západojuhozápadným smerom, vytvára Blatnú dolinu a postupne priberá viaceré prítoky. Z pravej strany najprv priberá prítok z južného svahu Osobitej, zľava Kremenný potok, sprava ďalší prítok (840,5 m n. m.) z južných svahov Osobitej a z juhovýchodného svahu Mikulovky (1 192,5 m n. m.), znovu zľava prítok z oblasti Zamaňovej a severného svahu Mačacích dier (1 180,1 m n. m.). Následne sa vodný tok výraznejšie vlní, rozširuje svoje koryto, ďalej už tečie západným smerom a priberá niekoľko kratších prítokov z južných svahov Mikulovky a Javorkovej (1 140,5 m n. m.). Napokon preteká intravilánom obce Habovka, z pravej strany ešte priberá prítok z južného svahu Oslov (1 038,7 m n. m.) a na okraji obce ústi v nadmorskej výške cca 708 m n. m. do Studeného potoka.
Pelikán ružový

Pelikán ružový (iné názvy: pelikán obyčajný, pelikán biely; zastarano "mnohožráč"; ) je druh vtáka z čeľade pelikánovité. Vyskytujú sa od juhovýchodnej Európy po Áziu a Afriku v močiaroch a plytkých jazerách. Viac ako polovica všetkých pelikánov hniezdi v delte Dunaja. Tento druh pelikána migruje krátke vzdialenosti, prezimujúc v severovýchodnej Afrike. Podľa Medzinárodnej únie na ochranu prírody a prírodných zdrojov pelikán ružový patrí medzi najmenej ohrozené druhy, trend celkovej populácie nie je známy, niektoré populácie klesajú, iné stúpajú alebo nevykazujú žiadne zmeny, napríklad u európskej populácii bol zaznamenaný vzostup.
Opis.
Pelikán ružový je veľmi veľký druh vtáka: má rozpätie krídel až 280 cm a dĺžku 160 cm. Na rozdiel od pelikána kučeravého má čisto biele a nie bielosivé perie, ružovú záplatu okolo oka a ružovkasté nohy. Nedospelé jedince sú sivé a majú čierne špičky krídel. Pri lete je to elegantný vták s hlavou blízko tela a s ohnutým krkom. Pelikány ružové chytajú ryby do vaku pod zobákom pri plávaní na hladine.
Výskyt a stav na Slovensku.
Vzácne sa zatúla aj na Slovensko, najmä východné Slovensko. Viaceré pozorovania sú zo Senianskych rybníkov (pri Iňačovciach), prvý údaj je z roku 1979, kedy sa 1 jedinec zdržiaval od 4. do 12. mája 1979, vyskytol sa tu ešte v rokoch 1985, 1986, 1991, 1997 a posledné známe pozorovanie jedného nedospelého jedinca na tejto lokalite bolo 21. júna 2011. Detaily posledného pozorovania sú aj v zozname vzácnych a zriedkavých druhov vtákov databázového systému Birding Slovakia aj v zozname vzácnych ornitologických pozorovaní podliehajúcich hláseniu Faunistickej komisii.
Na západnom Slovensku sa objavil len v roku 1995 na rieke Dunaj a boli pozorované dva jedince 6. mája pri Dobrohošti a jeden jedinec na rybníkoch pri obci Číčov 16. novembra.
Ekosozologický status v roku 1995 "Im" - nezaradený migrant, resp. nehniezdič. V roku 1998 žiadny. V roku 2001 žiadny. V roku 2014 žiadny. Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "R" - vzácny druh.
Hniezdenie.
Stromové hniezda týchto vtákov sú hrubé kopy vegetácie.
Brezovec

Brezovec môže byť:
Makovský potok

Makovský potok je potok na horných Kysuciach, v západnej časti okresu Čadca. Je to pravostranný prítok Kysuce, meria 5,1 km a je tokom IV. rádu.
Pramení v Javorníkoch, v podcelku Vysoké Javorníky, na južnom svahu Papajovej Kykule (966,5 m n. m.) v nadmorskej výške cca 840 m n. m. V pramennej oblasti tečie východným smerom, sprava priberá tri krátke prítoky z oblasti Zápače a stáča sa na severovýchod. Ďalej priberá pravostranný prítok spod kóty 885,5 m, preteká osadou Holákovci, kde sprava priberá dva prítoky zo severných svahov Čerenky (947,8 m n. m.) a postupne sa stáča na sever. Následne vstupuje do Turzovskej vrchoviny, do podcelku Hornokysucké podolie, preteká osadou Čierne a opätovne z pravej strany priberá prítok z oblasti Javorníka. Napokon preteká centrálnou časťou obce Makov, kde sa v nadmorskej výške približne 580 m n. m. vlieva do Kysuce.
Jedľovník

Jedľovník môže byť:
Jedľovník (potok)

Jedľovník je potok na horných Kysuciach, v západnej časti okresu Čadca. Je to pravostranný prítok Kysuce, meria 4,6 km a je tokom IV. rádu.
Pramení v Javorníkoch, v podcelku Vysoké Javorníky, na severozápadnom svahu Mraznice (903,2 m n. m.) v nadmorskej výške približne 830 m n. m. Od prameňa tečie na sever kopaničiarskou oblasťou obce Kolárovice, potom priberá ľavostranný prítok spod sedla Javorník (785,0 m n. m.) a tiež prítok (637,8 m n. m.) z osady Zadná Šatina. Odtiaľ tečie k sútoku s pravostranným prítokom prameniacim západne od kóty 908,5 m, preteká osadou Jedľovník a pokračuje na sever. Vstupuje do Turzovskej vrchoviny, do podcelku Hornokysucké podolie, z ľavej strany ešte priberá krátky prítok prameniaci východne od osady Škradné, preteká časťou obce Vysoká nad Kysucou a na jej území ústi v nadmorskej výške cca 543 m n. m. do Kysuce.
Tatiana Golovinová

Tatiana Golovinová (* 25. január 1988, Moskva, Rusko) je bývalá francúzska profesionálna tenistka . Počas svojej profesionálnej kariéry vyhrala 2 turnaje WTA v dvojhre.
Golovinová debutovala na turnaji ITF v Cagnes-sur-Mer v roku 2002. V tomto roku hrala na viacerých turnajoch ITF, no nepodarilo sa jej kvalifikovať na Roland Garros.
IT

It alebo IT môže znamenať:
.it je kód domény prvej úrovne krajiny Taliansko, pozri .it
Petr Koubský

Ing. Petr Koubský (* 1961) a. k. a. "aKB" je český publicista a blogger.. Je bývalým šéfredaktorom časopisu Softwarové noviny (do roku 1999), v súčasnosti pôsobí ako šéfredaktor newsletteru (vestníka) "Inside". 
Život.
V rokoch 1979–1984 vyštudoval VŠCHT v Prahe. Pred rokom 1989 bol programátorom v štátnych ústavoch na strediskovom počítači IBM, od roku 1990 pracoval ako novinár pre JRD Slušovice. Roku 1999 založil newsletter "Inside".
Časopis Softwarové noviny mal v svojich najlepších časoch náklad 50 000 výtlačkov. Teraz, už pod názvom "Click!", jeho náklad klesol 5x. 
Činnosť.
Píše do Respektu, kde varuje pred stratou súkromia na internete, do Lidových novín, Hospodárskych novín, MF Dnes a Ekonoma. Prednáša na pražskej VŠE predmet Analýza trhu ICT (4IT460, pred tým IT_530). Venuje sa fenoménu Web 2.0, najmä del.icio.us.
Dangeti

Dangeti () je jeden z obývaných ostrovov na atole Alif Dál na Maldivách. Počet obyvateľov je 837 (jún 2006), dĺžka ostrova 925 m, šírka 350 m. Vzdialenosť od hlavného mesta Male je 87,26 km.
Diddú (Alif Dál)

Diddú () je jeden z obývaných ostrovov na atole Alif Dál na Maldivách. Počet obyvateľov je 169 (jún 2006), dĺžka ostrova 1 500 m, šírka 150 m. Vzdialenosť od hlavného mesta Male je 102,43 km.
Digurah

Digurah () je jeden z obývaných ostrovov na atole Alif Dál na Maldivách. Počet obyvateľov je 544 (jún 2006), dĺžka ostrova 3 175 m, šírka 275 m. Vzdialenosť od hlavného mesta Male je 94,79 km.
Fenfusi

Fenfusi () je jeden z obývaných ostrovov na atole Alif Dál na Maldivách. Počet obyvateľov je 795 (jún 2006), dĺžka ostrova 1 000 m, šírka 300 m. Vzdialenosť od hlavného mesta Male je 109,43 km.
Haggnámídú

Haggnámídú () je jeden z obývaných ostrovov na atole Alif Dál na Maldivách. Počet obyvateľov je 593 (jún 2006), dĺžka ostrova 950 m, šírka 225 m. Vzdialenosť od hlavného mesta Male je 71,34 km.
Kunburudú (Alif Dál)

Kunburudú () je jeden z obývaných ostrovov na atole Alif Dál na Maldivách. Počet obyvateľov je 523 (jún 2006), rozloha 4,9 hektára, kvapkovitého tvaru. Vzdialenosť od hlavného mesta Male je 78,35 km.
Mámingili

Mámingili () je jeden z obývaných ostrovov na atole Alif Dál na Maldivách. Počet obyvateľov je 2 211 (jún 2006), dĺžka ostrova 1 350 m, šírka 775 m. Vzdialenosť od hlavného mesta Male je 106,28 km.
Mahibadú

Mahibadú () je jeden z obývaných ostrovov na atole Alif Dál na Maldivách. Je hlavným mestom atolu. Počet obyvateľov je 1 860 (jún 2006), dĺžka ostrova 825 m, šírka 250 m. Vzdialenosť od hlavného mesta Male je 75,64 km.
Mandú

Mandú () je jeden z obývaných ostrovov na atole Alif Dál na Maldivách. Počet obyvateľov je 365 (jún 2006), dĺžka ostrova 1 250 m, šírka 550 m. Vzdialenosť od hlavného mesta Male je 102,62 km.
Omadú (Alif Dál)

Omadú (Alif Dál) () je jeden z obývaných ostrovov na atole Alif Dál na Maldivách. Počet obyvateľov je 849 (jún 2006), dĺžka ostrova 950 m, šírka 300 m. Vzdialenosť od hlavného mesta Male je 74,17 km.
Omadú

Omadú () môže byť ostrov:
Durič

Durič je všeobecný názov pre poľovné plemeno psov, ktoré sa používa na durenie zveri. V rámci systematiky FCI sa tieto plemená zaraďujú do skupiny č. 6 (Duriče, farbiare a príbuzné plemená). Špeciálna skupina duričov – chrty – majú samostatnú skupinu č. 10 (Chrty).
Dva pohľady.
O duričoch môžeme hovoriť z dvoch pohľadov:
V prípade duričov sa však oba významy často spájajú, nakoľko nebýva zvykom používať na duričskú prácu iné, ako duričské plemená.
Rozdelenie.
Duriče delíme na dve základné skupiny podľa spôsobu práce:
Práca duriča.
Duriče loviace čuchom sa stále často používajú v poľovnej praxi. Väčšinou sa využívajú na lov čiernej zveri, ale môžu byť použité i na inú zver. Na vysokú zver sa používajú iba zriedka, na Slovensku vôbec. Zaujímavosťou napríklad je historické využívanie rodézskeho ridžbeka v Afrike pri poľovačke na levy.
Duriče môžu pracovať samostatne, i vo svorkách. Svorkový spôsob lovu je však skôr záležitosťou histórie. Dnes väčšinou duriči pracujú samostatne alebo v pároch.
Primárnou úlohou duriča je štvanie zveri. Dobrý durič musí upozorniť vodiča (poľovníka) na prítomnosť zveri. Durič musí tiež vedieť vyštvať (vyduriť) zver z úkrytu a ohlásiť ju poľovníkovi. Taktiež musí byť obozretný, aby sa nedal rozzúreným kancom chytiť. Ďalšou úlohou duriča je sledovanie zveri na stope a jej priebežné hlásenie brechotom. Durič musí byť hlučný, hlasitosť na stope sa cení. Úlohou duriča je teda predovšetkým ohlásiť zver, vyduriť ju z úkrytu a nahnať aby ju mohol poľovník zastreliť. Obvykle sa nepoužíva na samotné ztrhnutie a zabitie zveri (okrem chrtov).
Kornica

Kornica môže byť:
Kornica (potok)

Kornica je potok na horných Kysuciach, v severozápadnej časti okresu Čadca. Je to pravostranný prítok Predmieranky, meria 3,5 km a je tokom V. rádu.
Preteká Turzovskou vrchovinou, kde aj pramení v podcelku Zadné vrchy na juhovýchodnom svahu Konečnej (865,3 m n. m.) v nadmorskej výške približne 720 m n. m. Od prameňa tečie na severovýchod, zľava priberá prítok z východného svahu Konečnej a vteká do Kornickej brázdy. Z ľavej strany priberá prítok zo severovýchodného svahu Konečnej, stáča sa východným smerom, opäť zľava priberá ešte krátky prítok z južného svahu Čudáčky (827,6 m n. m.) a preteká osadou Kornica. Na území obce Klokočov ústi v nadmorskej výške cca 535 m n. m. do Predmieranky.
Sobčákov potok

Sobčákov potok je potok na horných Kysuciach, v západnej časti okresu Čadca. Je to ľavostranný prítok Kornianky, meria 4,1 km a je tokom VI. rádu.
Preteká Turzovskou vrchovinou, kde aj pramení v podcelku Zadné vrchy na juhovýchodnom svahu Konečnej (865,3 m n. m.) v nadmorskej výške cca 700 m n. m. Od prameňa tečie severojužným smerom, preteká územím obce Korňa (časť Vyšná Korňa), najprv osadou Sobčákovci, esovito sa stáča a sprava priberá najprv prítok z južného svahu Konečnej, potom z juhozápadného svahu Konečnej a v osade Boháčovci prítok prameniaci severovýchodne od kóty 874,8 m. Následne priberá ďalší pravostranný prítok (605,3 m n. m.) z východného svahu vrchu Bobek (871,2 m n. m.), stáča sa juhovýchodným smerom, v centrálnej časti Vyšnej Korne priberá zľava prítok prameniaci západne od kóty 830,2, sprava dva prítoky z oblasti osady Škorňov grúň a opäť zľava prítok prameniaci juhozápadne od kóty 830,2 m. Napokon sa stáča opäť severojužným smerom, preteká ústredím obce Korňa, kde sa v nadmorskej výške 544,1 m n. m. vlieva do Kornianky.
Kelčov (prítok Kysuce)

Kelčov je potok na horných Kysuciach, v západnej časti okresu Čadca. Je to ľavostranný prítok Kysuce, meria 6,1 km a je tokom IV. rádu.
Preteká geomorfologickým celkom Turzovská vrchovina, kde pramení v podcelku Zadné vrchy, v blízkosti štátnej hranice s Českom, na južnom úbočí vrchu Lukavice (), v nadmorskej výške približne 845 m n. m. Potok tečie prevažne juhojuhovýchodným smerom. Najprv preteká osadou Vyšný Kelčov, kde sprava priberá krátky prítok z juhovýchodného svahu Polianok (881,0 m n. m.), z tej istej strany dlhší prítok (2,8 km) spod vrchu Korytové (881,6 m n. m.) a zľava prítok spod Kelčova (). Následne preteká osadou Nižný Kelčov, tu priberá najprv z pravej strany prítok spod kóty 827,0 m, potom zľava prítok prameniaci západne od kóty 793,1 m a napokon opäť sprava prítok prameniaci východne od osady Mláka. Ďalej už tečie v podcelku Hornokysucké podolie, preteká časťou obce Vysoká nad Kysucou a na jej území ústi v nadmorskej výške cca 554 m n. m. do Kysuce.
Pavelkovský potok

Pavelkovský potok je potok na horných Kysuciach, v západnej časti okresu Čadca. Je to ľavostranný prítok Kysuce, meria 3,4 km a je tokom IV. rádu.
Prameň.
Potok pramení v Turzovskej vrchovine, v podcelku Zadné vrchy, na južnom svahu Korytova (881,6 m n. m.) v nadmorskej výške približne 840 m n. m. 
Opis toku.
Sprvu tečie na krátkom úseku na východ, zľava priberá prítok z oblasti Volárskej a prechodne sa stáča na juh. V blízkosti osady Bajcarovci priberá z pravej strany najprv prítok prameniaci východne od osady Pisárovci, stáča sa juhovýchodným smerom a z tej istej strany priberá prítok zo severovýchodného svahu Zvonice (844,5 m n. m.) a preteká osadou Potok. Napokon sa stáča severojužným smerom, vstupuje do Hornokysuckého podolia, preteká intravilánom obce Makov, kde sa v blízkosti jej ústredia vlieva v nadmorskej výške cca 577 m n. m. do Kysuce.
Semetešský potok

Semetešský potok je potok na horných Kysuciach, v západnej časti okresu Čadca. Je to pravostranný prítok Kysuce, má dĺžku a je tokom IV. rádu. Niekedy sa označuje ako "Semeteška".
Pramení v Javorníkoch, v podcelku Vysoké Javorníky, na severnom svahu Kraviarskej () v nadmorskej výške približne Od prameňa tečie smerom na sever, sprava priberá prítok () prameniaci severne od kóty 776,4 m a Semetešský potok preteká osadou Mičlovci. Z ľavej strany ďalej priberá prítok z osady Semeteš, stáča sa viac severoseverovýchodným smerom a sprava priberá dva prítoky zo severozápadného svahu Pavlovho vrchu (). Napokon vstupuje do Turzovskej vrchoviny, do podcelku Hornokysucké podolie, z pravej strany ešte priberá krátky prítok, pokračuje smerom na sever a na území mesta Turzovka (časť Vyšný Koniec) ústi v nadmorskej výške cca do Kysuce.
Charles Thomas Kowal

Charles Thomas Kowal (*8. november 1940) je americký astronóm.
Objavil dva mesiace Jupitera: Leda v roku 1974 a Themisto v 1975, aj keď bol neskôr stratený a znovuobjavený až v roku 2000.
Objavil planétku/kométu 2060 Chiron v 1977.
Mimo Chirona objavil, alebo bol spoluobhaviteľom početných ďalších planétok, včítane atena 2340 Hathor, apollony 1981 Midas, 2063 Bacchus, 2102 Tantalus, a (5660) 1974 MA, amorov 4596 1981 QB a 4688 1980 WF a trojanov 2241 Alcathous a 2594 Acamas.
Objavil niekoľko supernov v iných galaxiách, objavil, či bol spoluobjaviteľom niekoľkých komét, včítane periodických ako 99P/Kowal, 104P/Kowal, 134P/Kowal-Vávrová, 143P/Kowal-Mrkos, 158P/Kowal-LINEAR (a Chiron mal kometárny opis 95P/Chiron).
Kowal obdržal James Craig Watson Medal v roku 1979.
Turkovský potok

Turkovský potok je potok na horných Kysuciach, na území okresu Čadca. Je to pravostranný prítok Kysuce, meria 3,9 km a je tokom IV. rádu.
Pramení v Javorníkoch, v podcelku Vysoké Javorníky, na severnom svahu vrchu Čupec (860,0 m n. m.) v nadmorskej výške cca 725 m n. m. Na hornom toku tečie sprvu severozápadným smerom, zľava priberá prítok zo severného svahu Čupca a prítok od osady Poľany a prechodne pokračuje smerom na sever. Preteká osadou Turkov, z pravej strany priberá prítok spod kóty 834,0 m a opäť sa stáča na severozápad, pričom zľava priberá najprv prítok (534,5 m n. m.) z východného svahu Pavlovho vrchu (765,0 m n. m.) a druhý zo severného svahu tohto vrchu. Napokon vstupuje do Turzovskej vrchoviny, do podcelku Hornokysucké podolie, pokračuje severným smerom časťou Vyšný Koniec a na území mesta Turzovka ústi v nadmorskej výške približne 493 m n. m. do Kysuce.
Lianovcorasty

Lianovcorasty (iné názvy pozri nižšie) sú oddelenie (resp. pododdelenie) semenných rastlín, najčastejšie zaraďované medzi nahosemenné rastliny, ale postavenie tohto taxónu v systéme semenných rastlín je veľmi sporné. Niekedy sa tento taxón zaraďuje - s patričnou úpravou koncovky - ako trieda, podtrieda, rad či ako klád bez úrovne - pozri nižšie.
Názvy.
Názvy tohto taxónu sú:
Pre všetky vyššie uvedené názvy okrem tých, ktoré obsahujú slovo obalosemenné, existuje aj užší význam (napr. lianovcorasty v užšom zmysle) - o tom pozri kapitolu Systematika.
Charakteristika.
Všetky tri recentné rody lianovcorastov sú čo do vzhľadu veľmi rozdielne. Lianovce sú lianovité dreviny s veľkými celistvými listami, chvojníky sú kry, alebo nízke stromy a velvíčia je nízka bylina s dvomi dlhými a stále dorastajúcimi listami (považuje sa za dospelú klíčnu rastlinu).
Kvety gnétorastov pripomínajú kvety krytosemenných rastlín, ale pravdepodobne sa vyvinuli od nich nezávisle. Krytosemenné rastliny pripomínajú aj náznakom dvojitého oplodnenia (oplodnenia sa zúčastňujú dve spermatické bunky), ale vyživovacie pletivo semena ("endosperm") ostáva haploidné podobne ako u nahosemenných rastlín.
Rod chvojník obsahuje alkaloid efedrín, ktorý sa využíval v čínskej medicíne (pod názvom ma-huang) pri chorobách dýchacích ciest.
Systematika.
Zaradenie v systéme.
Podľa najčastejších novších názorov (stav okolo roku 2020) lianovcorasty patria:
Podľa iných (skôr starších) názorov sú lianovcorasty: 
V 19. stor. sa lianovcorasty zaraďovali (podobne ako v niektorých dnešných systémoch) pod ihličnany/borovicorasty (definované vtedy ako dnešné borovicorasty v najužšom zmysle [t.j. bez kordaitov] + ginká + lianovcorasty).
Vnútorná systematika.
oddelenie lianovcorasty v širšom zmysle/gnétorasty v širšom zmysle/obalosemenné rastliny (Gnetophyta v širšom zmysle) - POZNÁMKA: V iných systémoch je namiesto tohto oddelenia uvedené pododdelenie Gneticae/Gnetophytina, alebo trieda lianovce/gnétumy/gnetumy/gnétopsidy/obalosemenné (Gnetopsida/Gnetatae/Chlamydospermae/Chlamydospermopsida) v širšom zmysle, alebo podtrieda či klád gnetidy (Gnetidae) v širšom zmysle, alebo rad lianovcotvaré (Gnetales) v širšom zmysle:
Trieda chvojníky sa v minulosti niekedy zaraďovala nie do lianovcorastov, ale do borovicorastov (Coniferophytina - t.j. kordaitorasty + ginká + ihličnany najužšom zmysle + chvojníky). Niektoré systémy z 50.-60. rokov navyše zaraďovali všetky ostatné (teda do Coniferophytina nepatriace) nahosemenné rastliny, čiže aj napr. triedy lianovce a velvíčie, nie ako nahosemenné rastliny, ale do spoločného špeciálneho taxónu spolu s veľkou časťou papraďorastov (v širšom zmysle) a tento špeciálny taxón sa volal (pododdelenie) Phyllophytina (t.j. skupina na rovnakej úrovni ako Coniferophytina).
Ojedinele v niektorých starších systémoch do lianovcorastov patria okrem chvojníkov, velvíčích a lianovcov aj ostatné taxóny staršie považované za prechod medzi nahosemennými a krytosemennými rastlinami (t.j. najmä †benetitorasty a †pentoxylonotvaré) a v niektorých systémoch navyše aj samotné krytosemenné rastliny.
Felidú

Felidú () je jeden z obývaných ostrovov na atole Vávu na Maldivách. Je hlavným mestom atolu. Počet obyvateľov je 532 (jún 2006), dĺžka ostrova 525 m, šírka 325 m. Vzdialenosť od hlavného mesta Male je 78,87 km.
Fulidú

Felidú () je jeden z obývaných ostrovov na atole Vávu na Maldivách. Počet obyvateľov je 390 (jún 2006), dĺžka ostrova 675 m, šírka 200 m. Vzdialenosť od hlavného mesta Male je 57,05 km.
Kéodú

Kéodú () je jeden z obývaných ostrovov na atole Vávu na Maldivách. Počet obyvateľov je 687 (jún 2006), dĺžka ostrova 500 m, šírka 250 m. Vzdialenosť od hlavného mesta Male je 80,09 km.
Rakídú

Rakídú () je jeden z obývaných ostrovov na atole Vávu na Maldivách. Počet obyvateľov je 358 (jún 2006), dĺžka ostrova 142,6 m, šírka 165,2 m. Vzdialenosť od hlavného mesta Male je 96,15 km.
Tinadú (Vávu)

Tinadú () je jeden z obývaných ostrovov na atole Vávu na Maldivách. Je hlavným mestom atolu. Počet obyvateľov je 204 (jún 2006), dĺžka ostrova 630 m, šírka 200 m. Vzdialenosť od hlavného mesta Male je 77,04 km.
Tinadú

Tinadú (ang. Thinadhoo) môže byť ostrov:
Futbalová konfederácia Oceánie

Futbalová konfederácia Oceánie (po angl. "Oceania Football Confederation"), v skratke OFC, je hlavná riadiaca organizácia oceánskeho futbalu.
Reprezentuje 13 národných asociácií oceánskych štátov. Členmi zatiaľ (2015) nie sú Marshallove ostrovy, Mikronézia, Nauru, Norfolk a Palau. Je to jedna zo šiestich kontinentálnych federácii pod FIFA.
Členské štáty.
Poznámky
Araukáriovité

Araukáriovité ("Araucariaceae") je čeľaď oddelenia borovicorasty (Pinophyta), ktorá obsahuje tri rody a približne 40 druhov, ktoré sú typické pre južnú pologuľu.
Znaky.
Sú to veľmi dekoratívne stálozelené stromy, ktoré sa môžu dožívať až 1000 rokov (napr. damarovník južný a araukária andská). Väčšinou sú dvojdomé ("dioecické"). Listy majú na vetvách usporiadané špirálovito, sú ihlicovité, alebo trojuholníkovité.
Najprimítívnejším rodom je wolémia, ktorú objavil 17.11.1994 David Noble v národnom parku Wollemi v New South Wales, Austrália, kde sa pravdepodobne vyskytuje len na malom území v jedinom údolí. Rody "Agathis" a "Araucaria" sa sú naopak široko rozšírené v Austrálii, Oceánii a Malajzii, rod "Auraucaria" je bežný aj v Južnej Amerike.
Význam.
Araukáriovité sa pre svoj dekoratívny vzhľad často pestujú v záhradách, alebo aj ako izbové rastliny (hlavne "Araucaria angustifolia", "A. bidwillii" and "A. heterophylla"). Majú kvalitné drevo. Niektoré majú aj jedlé semená (hlavne A. araucana, Araucaria bidwillii). Produkujú miazgu, z ktorej na niektorých miestach vznikol Jantár.
Araukária andská (" Araucaria araucana") patrí do prílohy CITES I. a do prilohy A nariadenia Európskej komisie 1332/2005, čo znamená, že pestovanie tohto druhu je v Európskej únii zakázané, rovnako aj ako akékoľvek obchodovanie (dávanie ponuky na predaj alebo kúpu) s týmto druhom je prísne zakázané pod pokutou a pri opakovanom porušení zákonov s možnosťou odňatia slobody.
Pôvod.
Vyvinuli sa pravdepodobne v Triase, v Kriede boli už široko rozšírené. Z mnohých sa zachoval fosilizovaný kmeň (napr. Petrified Forest National Park, v Arizone, USA). Rod araukária bol pôvodne rozšírený na celej Zemi, kým rod damarovník bol aj v minulosti viac-menej len na južnej pologuli.
Štefan Ružička

Štefan Ružička (* 17. február 1985, Nitra) je slovenský hokejový útočník.
Kariéra.
S hokejom začínal v rodnej Nitre, kde odohral svoje dorastenecké i juniorské roky. V seniorskej extralige debutoval v sezóne 2001/2002. V roku 2003 ho draftoval v treťom kole z celkového 3. miesta klub NHL – Philadelphia Flyers. Sezónu 2003/2004 začal v juniorskej zámorskej lige OHL, kde hral za klub Owen Sound Attack, ktorý si ho v roku 2003 vybral v CHL Import Drafte v prvom kole z tretieho miesta. V rovnakej sezóne nastupoval aj na farme Philadelphie Flyers v Philadelphia Phantoms. V zámorskej NHL debutoval v sezóne 2005/2006, kedy vo februári nastúpil do zápasu proti New York Islanders, následne bol však poslaný späť na farmu, kde sezónu dohral. Nasledujúce dve sezóny odohral striedavo za Flyers a na farme Phantoms. Spolu odohral v NHL 55 duelov, v ktorých strelil štyri góly a pridal trinásť asistencií. Od sezóny 2008/2009 pôsobil v tíme Kontinentálnej hokejovej ligy HC Spartak Moskva. V novembri 2008 strelil v zápase proti Metallurg Novokuzneck štyri góly a stal sa tak prvým hráčom ruskej KHL, ktorý v jednom zápase dal štyri góly a zároveň aj prvým Slovákom s hetrikom. V sezóne 2011/2012 bol po základnej časti najproduktívnejším Slovákom v KHL, keď v 53 stretnutiach nazbieral 40 kanadských bodov (22 gólov, 18 asistencií). V Spartaku Moskva nakoniec odohral necelých päť sezón, v ročníku 2012/2013 bol vymenený do klubu Salavat Julajev Ufa. Sezónu 2013/2014 začal v Ufe, no už po siedmich zápasoch ho vedenie klubu preradilo do farmárskeho tímu Vyššej hokejovej ligy Toros Neftekamsk. Sezónu dohral v Avangarde Omsk, kde bol v polovici októbra vymenený za slovenského útočníka Tomáša Záborského. Začiatok sezóny 2014/2015 odohral v najvyššej švajčiarskej súťaži NLA v tíme Lausanne HC, s ktorým sa dohodol na mesačnej zmluve. V novembri 2014 sa upísal klubu HC Slovan Bratislava, odkiaľ po jedenástich odohraných zápasoch zamieril do českého tímu HC Oceláři Třinec.
V septembri 2015 vo veku 30 rokov sa rozhodol ukončiť aktívnu hráčsku kariéru.
V lete 2016 sa však po roku vrátil k profesionálnemu hokeju, v júli sa s českým tímom HC Oceláři Třinec, čo bolo jeho posledné pôsobisko v sezóne 2014/2015, dohodol na mesačnej skúške. Napokon sa rozhodol pokračovať v kariére v tíme HC Sparta Praha.
Reprezentácia.
Slovensko reprezentoval na majstrovstvách sveta v rokoch 2009 a 2011. S slovenskom drese odohral celkom 42 zápasov, strelil 13 gólov.
Reprezentačná štatistika.
"(štatistické údaje sú z 30. apríla 2009)"
Inflexný bod

]
Inflexný bod je bod grafu funkcie, ktorý možno (približne) definovať troma ekvivalentnými spôsobmi:
Bod sa presne počíta takto: Za predpokladu, že je funkcia f v okolí formula_1 tri razy derivovateľná, je formula_1 jej inflexný bod, ak platí formula_3.
Anna-Lena Grönefeldová

Anna-Lena Grönefeldová (* 4. jún 1985, Nordhorn, Nemecko) je súčasná nemecká profesionálna tenistka. Počas svojej kariéry vyhrala 1 turnaj WTA v dvojhre a 11 turnajov vo štvorhre.
Zoznam divadelných článkov/G

Tento index bol automaticky vygenerovaný podľa tejto . Obsahuje 51 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ga.
Gabriel Honoré MarcelGabriela CsinováGabriela DolnáGabriela DzuríkováGabriela MarcinkováGabriela PreissováGabriela RothmayerováGabriela VránováGale SondergaardováGao XingjianGarrett John HedlundGaspard AbeilleGaston LerouxGašpar Fejérpataky-Belopotocký
ge.
Gejza DezorzGejza SlameňGemma JonesGena RowlandsováGeorg BüchnerGeorg Friedrich TreitschkeGeorge GroszGeraldine JamesováGeraldine PageováGerhart Hauptmann
gé.
Gérard OuryGérard Philipe
gi.
Gina GershonováGina McKeeGiuseppe AdamiGizela Oňová
gl.
Glenda JacksonováGlenn ClosováGloria GrahameGloria SwansonováGlynis Johnsová
go.
Goldie HawnováGotthold Ephraim Lessing
gö.
Götz George
gr.
Grace de CapitaniGreer GarsonováGregor HološkaGrécke divadlo
gu.
Guillaume ApollinaireGUnaGUGustav NezvalGustavo GuillénGustáv Kazimír Zechenter-LaskomerskýGustáv ValachGustáv Zoch
gw.
Gwendoline ChristieováGwyneth Paltrowová
Zoznam divadelných článkov/Ľ

Tento index bol automaticky vygenerovaný podľa tejto . Obsahuje 17 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ľu.
Ľuba LesnáĽubica BlaškovičováĽubomír FeldekĽubomír GregorĽubomír HolčíkĽubomír PaulovičĽubomír RomanĽubomír VajdičkaĽuboš JuríkĽuboš KostelnýĽudmila MandžárováĽudmila SwanováĽudo ZelienkaĽudovít GreššoĽudovít JakubóczyĽudovít KubániĽudovít Moravčík
Zoznam divadelných článkov/W

Tento index bol automaticky vygenerovaný podľa tejto . Obsahuje 12 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
wa.
Walter MatthauWayangWayne Rogers
we.
Wes Bentley
wh.
Whoopi Goldberg
wi.
Willa FitzgeraldováWillem DafoeWilliam Butler YeatsWilliam H. MacyWilliam HurtWilliam Saroyan
wo.
Wolfgang Baumroth
Zoznam divadelných článkov/Z

Tento index bol automaticky vygenerovaný podľa tejto . Obsahuje 37 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
za.
Zana (slovenská speváčka)
zd.
Zdena GruberováZdena StudenkováZdeněk SvěrákZdravý nemocný
zi.
Zita FurkováZita Kabátová
zm.
Zmierenie alebo Dobrodružstvo pri obžinkoch
zo.
Zoë WanamakerováZoe KazanováZoo storyZora JaurováZora KolínskaZora PaulendováZoro ZáhonZoznam divadiel na SlovenskuZoznam samosprávnych divadiel na Slovensku
zu.
Zuzana BydžovskáZuzana CigánováZuzana ErbyováZuzana FialováZuzana FrenglováZuzana HaasováZuzana KanóczZuzana KaprálikováZuzana KocúrikováZuzana KronerováZuzana MarošováZuzana MauréryZuzana MistríkováZuzana PorubjakováZuzana Šebová (herečka)Zuzana TlučkováZuzana UličianskaZuzana VačkováZuzana VejvodováZuzka Zguriška
Zoznam chemických článkov/4

Tento index bol automaticky vygenerovaný podľa tejto . Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
4..
4. perióda4. skupina
4-.
4-Chlór-4-deoxygalaktóza
Zoznam chemických článkov/5

Tento index bol automaticky vygenerovaný podľa tejto . Obsahuje 11 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
5?
5'-Fosforibozyl-4-karboxy-5-aminoimidazol5'-Fosforibozylformylglycínamidín
5..
5. perióda5. skupina
5-.
5-Aminoimidazol-4-karboxamidribonukleotid5-Aminoimidazolribotid5-Formamidoimidazol-4-karboxamidribotid5-Hydroxyizourát5-Metylcytidín5-Metyluridín5-Metyluridíntrifosfát
Zoznam chemických článkov/6

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
6..
6. perióda6. skupina
Zoznam chemických článkov/7

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
7..
7. perióda7. skupina
Zoznam chemických článkov/8

Tento index bol automaticky vygenerovaný podľa tejto . Obsahuje 4 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
8..
8. perióda8. skupina
8-.
8-hydroxychinolín8-oxoguanín
Zoznam chemických článkov/9

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
9..
9. skupina
Zoznam psích článkov/V

Tento index bol automaticky vygenerovaný podľa tejto . Obsahuje 5 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ve.
Veľký bradáčVeľký münsterlandský stavač
vi.
Vipet
vl.
Vlčiak
vý.
Výstava psov